RESOLUCIÓN do 18 de marzo de 2022, da Xefatura Territorial de Pontevedra, pola que se modifica o anexo A da Resolución do 4 de xaneiro de 2022 pola que se aproba a renovación do Plan de aproveitamento específico da anguía na desembocadura do río Ulla para o ano 2022 (código de procedemento MT806B).
Consellería de Medio Ambiente, Territorio e Vivenda — III. Outras disposicións — 25/03/2022

Antecedentes:
Primeiro. Mediante a Resolución da Xefatura Territorial de Pontevedra do 4 de xaneiro de 2022 aprobouse a renovación do Plan de aproveitamento específico da anguía na desembocadura do río Ulla para o ano 2022 (DOG núm. 9, do 14 de xaneiro).
Segundo. O anexo A desa resolución establece a relación de embarcacións e tripulantes autorizados a participar neste plan.
Terceiro. O día 9.3.2022, o patrón maior da Confraría de Pescadores Santiago Apóstol do Carril solicitou que se modifiquen os tripulantes autorizados na embarcación
Tilocha Primera
, por estar un deles de baixa.
Cuarto. O cambio de tripulantes non supón un aumento do esforzo pesqueiro respecto do aprobado o ano anterior. Xuntan a documentación que xustifica os cambios.
Fundamentos de dereito:
Primeiro. A normativa de aplicación para a resolución deste procedemento vén determinada polo Decreto 130/2011, do 9 de xuño, polo que se regula a pesca profesional da anguía nas augas continentais competencia da Comunidade Autónoma de Galicia; pola Lei 2/2021, do 8 de xaneiro, de pesca continental de Galicia (DOG núm. 9, do 15 de xaneiro), e polo Decreto 130/1997, do 14 de maio, polo que se aproba o Regulamento de ordenación da pesca fluvial e dos ecosistemas acuáticos continentais (DOG núm. 106, do 4 de xuño).
Segundo. O artigo 9 do Decreto 130/2011 dispón que se poderán renovar os plans de aproveitamento específico de anguía por períodos dun ano, sempre que se cumpran as condicións e cos informes previstos nos puntos dous e tres do devandito artigo.
Terceiro. Segundo o Decreto 130/2020, do 17 de setembro, polo que se fixa a estrutura orgánica das vicepresidencias e das consellerías da Xunta de Galicia, e o Decreto 42/2019, do 28 de marzo, polo que se establece a estrutura orgánica da Consellería de Medio Ambiente, Territorio e Vivenda, corresponde a esta consellería, a través da Dirección Xeral de Patrimonio Natural, a ordenación, a conservación, a protección, o fomento e o aproveitamento sustentable dos recursos cinexéticos e piscícolas nas augas continentais.
Resolución.
Visto o exposto, acórdase modificar o anexo A da Resolución do 4 de xaneiro de 2022, da Xefatura Territorial de Pontevedra, pola que se aproba a renovación do Plan de aproveitamento específico da anguía na desembocadura do río Ulla para o ano 2022, para incluír na embarcación
Tilocha Primera
a María del Carmen Portas Gago, que substitúe a Antonio Pesado Romay.
O anexo A queda substituído polo anexo desta resolución.
Contra a presente resolución poderá interporse recurso de alzada ante a conselleira de Medio Ambiente, Territorio e Vivenda, no prazo de 1 mes desde a súa publicación, segundo o recollido nos artigos 121 e 122 da Lei 39/2015, do 1 de outubro, do procedemento administrativo común das administracións públicas (BOE núm. 236, do 2 de outubro).
Pontevedra, 18 de marzo de 2022
– Confraría de Pescadores Santiago Apóstol do Carril.
Total: 11 embarcacións-24 tripulantes.
– Confraría de Pescadores Virxe do Carmen de Rianxo.
Total: 7 embarcacións-13 tripulantes.